SUN วิ่งแรง 9% หลังเปิดตัว “มันส้มญี่ปุ่นเผา” เจาะกลุ่มคนรักสุขภาพ คาดหนุนยอดขายโต
SUN วิ่งแรง 9% มาที่ 7.50 บ. มูลค่าซื้อขาย 182.07 ลบ. หลังเปิดตัวสินค้า “มันส้มญี่ปุ่นเผา” เจาะกลุ่มคนรักสุขภาพ คาดหนุนยอดขายโต
SUN วิ่งแรง 9% มาที่ 7.50 บ. มูลค่าซื้อขาย 182.07 ลบ. หลังเปิดตัวสินค้า “มันส้มญี่ปุ่นเผา” เจาะกลุ่มคนรักสุขภาพ คาดหนุนยอดขายโต
4 มิ.ย. 2564

ผู้สื่อข่าวรายงานว่า ราคาหุ้น บริษัท ซันสวีท จำกัด (มหาชน) หรือ SUN ล่าสุด ณ เวลา 11.25 น. อยู่ที่ 7.50 บาท บวก 0.65 บาท หรือ 9.49% สูงสดที่ 7.65 บาท ต่ำสุดที่ 7.10 บาท ด้วยมูลค่าซื้อขาย 182.07 ล้านบาท

ทั้งนี้ ราคาหุ้น SUN ปรับตัวขึ้น คาดนักลงทุนเข้าซื้อเก็งกำไร หลังบริษัทฯ เปิดตัวผลิตภัณฑ์ใหม่คาดได้รับกระแสตอบรับดีเยี่ยม หนุนยอดขายรายได้เพิ่มขึ้น
โดย SUN เปิดตัวสินค้าใหม่ “มันส้มญี่ปุ่นเผา” รุกตลาดอาหารพร้อมรับประทานเพื่อสุขภาพ จากเดิมที่มี มันหวานญี่ปุ่นเผา และมันม่วงญี่ปุ่นเผา ออกวางจำหน่าย และได้รับความนิยมเป็นอย่างดี โดยชูคอนเซ็ปท์ ความอร่อยกับมันหวานหลายสีสัน พร้อมคุณประโยชน์ต่อสุขภาพ เจาะกลุ่มผู้บริโภคที่รักสุขภาพ หวังผลักดันยอดขายเติบโต คาดการณ์แนวโน้มตลาดรวมในปีนี้ขยับตัวเพิ่มขึ้นตามดีมานด์